**Bekendtgørelse for Færøerne om opkrævning af gebyr for Sundhedsstyrelsens tilsyns-, rådgivnings- og bistandsopgaver**

I medfør af § 24 i anordning nr. 1035 af 29. juni 2022 om ikrafttræden for Færøerne af lov om ioniserende stråling og strålebeskyttelse (strålebeskyttelsesloven), fastsættes:

*Årlige gebyrer*

 **§ 1.** Den, der har tilladelse til eller er omfattet af krav om underretning om brug af strålekilder i medfør af bekendtgørelse for Færøerne om brug af radioaktive stoffer og bekendtgørelse for Færøerne om brug af strålingsgeneratorer, og den, der i medfør af § 51, stk. 3, i bekendtgørelse for Færøerne om ioniserende stråling og strålebeskyttelse er registreringspligtig for et anlæg, opkræves et årligt gebyr i henhold til stk. 2-7.

*Stk. 2.* Den, der har tilladelse til eller er omfattet af krav om underretning for anvendelse af strålingsgeneratorer, betaler et årligt gebyr for hver registreret strålingsgenerator, jf. dog 3. pkt. Flere strålekilder, der er afskærmet i samme kabinet og betjenes som en samlet enhed anses som at udgøre én strålingsgenerator. Anvendes den registrerede strålingsgenerator til bestråling i flere anlæg, uden at dette kræver, at strålekilden flyttes fysisk, betales et årligt gebyr pr. anlæg, hvori strålingsgeneratoren anvendes.

*Stk. 3.* Den, der har tilladelse til anden brug af strålingsgeneratorer end anvendelse, og som har registreret et eller flere anlæg, betaler et årligt gebyr for hvert registreret anlæg.

*Stk. 4.* Den, der har tilladelse til brug af lukkede radioaktive kilder, betaler et årligt gebyr for hver registreret lukket radioaktiv kilde og, i det omfang det fremgår af bilag 2, for anlæg, der er registreret i forbindelse med den tilladte brug. Er der hverken registreret en gebyrpligtig strålekilde eller et gebyrpligtigt anlæg i forbindelse med den tilladte brug, betales et årligt gebyr for hver tilladelse udstedt af Sundhedsstyrelsen.

*Stk. 5.* Den, der har tilladelse til brug af åbne radioaktive kilder, betaler et årligt gebyr for hver tilladelse udstedt af Sundhedsstyrelsen, og, hvis strålekilderne benyttes i et anlæg, der er registreringspligtigt, for hvert registreret anlæg.

*Stk. 6.* Den, der er omfattet af krav om underretning for brug af lukkede eller åbne radioaktive kilder, betaler et årligt gebyr for hver underretning.

*Stk. 7.* Den, der er registreringspligtig for anlæg i medfør af § 51, stk. 3, i bekendtgørelse for Færøerne om ioniserende stråling og strålebeskyttelse, betaler et årligt gebyr pr. registreret anlæg.

**§ 2.** De årlige gebyrer, jf. § 1, opkræves i henhold til en takstkode, jf. bilag 1. Takstkoden fastsættes som summen af koden for grundtaksten i henhold til bilag 2 og koden for en eller flere eventuelle tillægstakster i henhold til bilag 2 og stk. 2 og 3.

*Stk. 2.* Hvis en gebyrpligtig strålingsgenerator eller en lukket radioaktiv kilde er godkendt til mobil brug, tillægges en tillægstakst med koden 1.

*Stk. 3.* Højaktive lukkede radioaktive kilder tillægges en tillægstakst som opført i bilag 3.

*Stk. 4.* Hvis et gebyrpligtigt forhold i medfør af § 1, stk. 2-7, kan henregnes under flere forskellige grund- eller til- lægstakstkoder, opkræves kun gebyr i forhold til den højeste grund- eller tillægstakstkode.

*Stk. 5.* Afmeldes en gebyrpligtig strålekilde eller anlæg i kalenderåret under samtidig registrering af en strålekilde eller et anlæg til erstatning herfor, som er omfattet af samme eller en lavere gebyrtakst, skal der i året kun betales ét gebyr pr. strålekilde eller anlæg efter den højeste takst.

*Stk. 6.* Overgår ansvaret for en gebyrpligtig strålekilde eller anlæg i forbindelse med en virksomhedsoverdragelse, betales kun ét gebyr pr. strålekilde eller anlæg i overdragelsesåret. Ligeledes betales kun ét gebyr for den tilladelse, som strålekilden eller anlæg er knyttet til. 2. pkt. finder ikke anvendelse, hvis virksomhedsoverdragelsen sker i forbindelse med en spaltning.

**§ 3.** Gebyrerne i bilag 1 er angivet som grundbeløb pr. 1. januar 2018. Størrelsen af gebyrerne reguleres én gang årligt pr. 1. januar på basis af Finansministeriets generelle indeks for pris- og lønudviklingen pr. 1. oktober det foregående år. Gebyrernes størrelse offentliggøres på Sundhedsstyrelsens hjemmeside.

**§ 4.** Sundhedsstyrelsen udsender årlige fakturaer for opkrævning af gebyrerne i medfør af § 1, stk. 2-7 og § 2 til de forpligtede efter § 1, stk. 1.

*Stk. 2.* Gebyrer, der opkræves efter stk. 1, skal indbetales senest 30 dage efter fakturaens udstedelse. Betales det op- krævede gebyr ikke rettidigt, skal der betales renter heraf i medfør af lov nr. 638 af 21. december 1977 om renter ved forsinket betaling, m.v., som sat i kraft ved anordning nr. 588 af 4. november 1982, og senest ændret ved bekendtgørelse nr. 842 af 23. juli 2004.

*Ikrafttræden m.v.*

**§ 5.** Bekendtgørelsen træder i kraft den 1. januar 2024.

*Indenrigs- og Sundhedsministeriet, den xx.xx.xxxx*

Sophie Løhde

 /xx

**Bilag 1**

|  |
| --- |
| **Årligt gebyr fastsat ved takstkoden, beregnet som summen af grundtakst og evt. tillægstakst i henhold til § 2, stk. 1-4.** |
| **Takstkode** | **Beløb i kr. pr. år** |
| 1 | 611 |
| 2 | 1.021 |
| 3 | 1.358 |
| 4 | 1.696 |
| 5 | 3.392 |
| 6 | 4.749 |
| 7 | 6.774 |
| 8 | 21.681 |
| 9 | 60.721 |
| 10 | 86.745 |

**Bilag 2**

|  |  |
| --- | --- |
| 1 | Brug af åbne radioaktive kilder – gebyr betales pr. tilladelse eller underretning |
| 1.1 | Type af brug | **Takstkode- bidrag** |
| 1.1.1 | Brug bortset fra bortskaffelse ved udledning af radioaktive stoffer, der er omfat- tet af krav om ***underretning,*** jf. §§ 5 til 9 i bek. for Færøerne om brug af radioaktive stoffer | **1** |
| **Grundtakst:** |
| 1.1.2 | Brug bortset fra bortskaffelse ved udledning af radioaktive stoffer, der er omfat- tet af krav om ***tilladelse,*** jf. §§ 5 til 9 i bek. for Færøerne om brug af radioaktive stoffer | **2** |
| **Grundtakst:** |
| 1.1.3 | Bortskaffelse ved udledning af radioaktive stoffer, der alene er omfattet af krav om ***underretning,*** jf. §§ 5 til 9 i bek. for Færøerne om brug af radioaktive stoffer | **1** |
| **Grundtakst:** |
| 1.1.4 | Bortskaffelse ved udledning af radioaktive stoffer, der er omfattet af krav om***tilladelse,*** jf. §§ 5 til 9 i bek. for Færøerne om brug af radioaktive stoffer | **4** |
| **Grundtakst:** |
| 1.2 | Brug, der udløser et tillæg til grundtaksten som følger: |  |
| 1.2.1 | Brug af åbne radioaktive kilder uden for anlæg, sporstofundersøgelse i naturen | **1** |
| **Tillægstakst:** |
| 1.2.2 | Nuklearmedicinske undersøgelser | **2** |
| **Tillægstakst:** |
| 1.2.3 | Lægemiddelproduktion | **3** |
| Brug af åbne radioaktive kilder uden for anlæg, lækagesporing |
| Brug af alfaemittere |
| **Tillægstakst:** |
| 1.2.4 | Nuklearmedicinske behandlinger | **4** |
| **Tillægstakst:** |
| 1.2.5 | Nuklearmedicinske behandlinger med alfaemittere | **5** |
| Øvrig brug af åbne radioaktive kilder godkendt til gennemførelse i anden type af anlæg end anlæg i medfør af bilag 13 i bek. for Færøerne om brug af radioaktive stoffer eller uden for anlæg, herunder håndtering og opbevaring i forbindelse med energiproduktion |
| **Tillægstakst:** |
| 1.3 | **Følgende udløser IKKE tillæg til grundtaksten:** |  |

|  |  |  |
| --- | --- | --- |
| 1.3.1 | Forskning og udvikling |  |
| Dyreforsøg |

|  |  |
| --- | --- |
| 2 | Takst pr. registreret anlæg til brug af åbne radioaktive kilder |
| 2.1 | Opbevaringsrum | **Udløser ik- ke gebyr** |
| Affaldsrum |
| Dyrestald |
| Pakkerum |
| **Grundtakst:** |
| 2.2 | Type C isotoplaboratorium | **2** |
| Skannerrum |
| Injektionsrum |
| Sengestue |
| **Grundtakst:** |
| 2.3 | Type B isotoplaboratorium | **3** |
| **Grundtakst:** |
| 2.4 | Type A isotoplaboratorium | **5** |
| **Grundtakst:** |

|  |  |
| --- | --- |
| 3 | Brug af lukkede radioaktive kilder uden registreret strålekilde og anlæg, eller hvor der kun er registreret et anlæg, der ikke er gebyrpligtigt, jf. nedenfor. (pr. tilladelse eller underretning) |
| 3.1 | Type af brug | **Takstkode- bidrag** |
| 3.1.1 | Brug, undtagen eftersyn, uden brug af registreringspligtige strålekilder | **2** |
| **Grundtakst:** |
| 3.1.2 | Eftersyn uden samtidig egen brug af registreringspligtige strålekilder | **6** |
| **Grundtakst:** |

|  |  |
| --- | --- |
| 4 | Brug af lukkede radioaktive kilder (pr. registreret strålekilde) |
|  | **Formål** | **Takstkode- bidrag** |
| 4.1 | Testkilder, f.eks.: |  |

|  |  |  |
| --- | --- | --- |
|  | Fladekilder | **2** |
| Kalibreringskilder |
| Kontrolkilder |
| Kilder til undervisning, dog ikke skolekilder |
| **Grundtakst:** |
| 4.2 | Industrielle proceskilder til f.eks.: | **3** |
| Densitetsmåling |
| Flowmåling |
| Fugtighedsmåling |
| Fyldehøjdekontrol |
| Niveaumåling |
| Tykkelsesmåling |
| Båndvægtsmåling |
| Skanning |
| Analyse mv., f.eks.: |
| Eliminering af statisk elektricitet |
| Fladevægtsmåling |
| Mössbauerspektroskopi |
| Røntgenfluorescensanalyse |
| Forskning |
| Bestrålingsanlæg |
| Nuklearmedicin |
| Markering på patient |
| Attenuationskorrektion (SPECT) |
| **Grundtakst:** |
| 4.3 | Industriel radiografi | **4** |
| Logning |
| **Grundtakst:** |
| 4.4 | Brachyterapi | **5** |
| **Grundtakst:** |

|  |  |
| --- | --- |
| 5 | Brug af strålingsgeneratorer (pr. strålingsgenerator) |

|  |  |  |
| --- | --- | --- |
|  | **Formål** | **Takstkode- bidrag** |
| 5.1 | Intraorale optagelser ved dentalmedicinsk, veterinærmedicinsk og retsmedicinsk anvendelse | **1** |
| Selvafskærmende strålingsgeneratorer, f.eks.: |
| Bagagekontrol |
| Kontrol ved produktionslinjer |
| Ikke-medicinsk håndholdt strålingsgenerator |
| **Grundtakst:** |
| 5.2 | Undervisning på grundskoler og gymnasiale undervisningsinstitutioner, selvaf- skærmende strålekilder undtaget | **2** |
| Cephalostat |
| Orthopantomograf |
| **Grundtakst:** |
| 5.3 | Cone Beam CT til dentale undersøgelser inden for dentalmedicin og veterinær- medicin | **3** |
| Industriel radiografi |
| Ikke selvafskærmende strålingsgeneratorer inden for industri, forskning, retsme- dicin og tilsvarende, der ikke falder ind under øvrige formål |
| Strålingsgeneratorer til bestråling af personer til ikke-medicinsk billeddannelses- formål |
| Logning |
| Knogleskanning (medicinsk eller veterinærmedicinsk anvendelse) |
| **Grundtakst:** |
| 5.4 | Medicinsk eller veterinærmedicinsk undersøgelse (inkl. interventionsradiologi) bortset fra dentale anvendelser, knogleskanning og CT | **4** |
| Behandling med røntgenstråling med energier op til og med 15 keV |
| **Grundtakst:** |
| 5.5 | CT-skanner til medicinsk eller veterinærmedicinsk anvendelse | **5** |
| Behandling med røntgenstråling med energier over 15 keV |
| **Grundtakst:** |
| 5.6 | Elektronaccelerator over 1 MeV til patientbehandling |  |
| Partikelaccelerator til ikke-medicinsk anvendelse f.eks.: |

|  |  |  |
| --- | --- | --- |
|  | Cyklotron til lægemiddelproduktion | **7** |
| Forskning |
| Strålesterilisering |
| Skanning af containere og køretøjer |
| **Grundtakst:** |
| 5.7 | Partikelaccelerator til patientbehandling | **10** |
| **Grundtakst:** |

|  |  |
| --- | --- |
| 6 | **Brug af lukkede radioaktive kilder og strålingsgeneratorer (pr. anlæg)** |
|  | **Formål** | **Takstkode- bidrag** |
| 6.1 | Anlæg til ekstern opbevaring af lukkede radioaktive kilder | **2** |
| **Grundtakst:** |
| 6.2 | Anlæg til fremstilling, ændring eller eftersyn af strålingsgeneratorer | **4** |
| **Grundtakst:** |
| 6.3 | Anlæg godkendt til brug af højaktive lukkede radioaktive kilder | **4** |
| **Grundtakst:** |

|  |  |
| --- | --- |
| 7 | **Anlæg i medfør af § 51, stk. 3, i bekendtgørelse for Færøerne om ioniserende stråling og strålebeskyttelse****(pr. anlæg)** |
|  | **Formål** | **Takstkode- bidrag** |
| 7.1 | Anlæg til industriel radiografi, hvortil der ikke er tilknyttet en registreret strålekil- de | **4** |
| **Grundtakst:** |

**Bilag 3**

|  |
| --- |
| **Tillægstakst for højradioaktive lukkede radioaktive kilder** |
| **Sikringsgruppe** | **Takstkodebidrag Tillægstakst** |
| A | 3 |
| B | 2 |
| C | 1 |
| Uden for sikringsgruppe | 0 |